
ASTEBURUA MENDIKO ATERPEAN 



Asteburu batean Euskaltegiko guztiok Urbasako aterpe batera Joan 
ginen mintzamena landu eta ondo pasatzera. Ostiralean denok Katalunia 

plazan (bildu behar) alokatutako minibusean 

joateko, baina batzuk berandu (iritsi) eta beste 

batzuek etxean trepetak (ahaztu) Horregatik, 

etxera (itzuli behar) , eta azkenean behar baino 

beranduago (atera behar) Errepidean azkar 

ilundu zuen eta denbora luzez (ezin aurkitu) 

bide zuzena. 

Azkenean aterpera (iritsi ahal) , gaueko ordu 

bietan. Segituan sartu ginen lo-zakuetan. Gauean ekaitz ikaragarria 

(bota) eta irratian (entzun) 

bide guztiak moztuta zeudela. Bakarrik (egon) 

aterpean. Ahal bezala (lo egin behar) 

Biharamunean, arazoak ez ziren bukatu: Manuk janaria (ekarri 

behar) , baina etxean poltsak 

(ahaztu) Oraindik bide guztiak itxita zeudenez, 

hainbat talde (antolatu behar) janaria lortzeko: 

batzuk ehizatzera (joan) , beste batzuk fruitu 

lehorrak biltzera, ura ekartzera... Ez zen batere ideia ona, batzuk mendian 

galdu zirelako, eta besteok haien bila (joan behar) 

Kobazulo batean (aurkitu) , egarri eta gose, hotzak 

hartuta. 



Behintzat, eguraldiak hobera egin zuen eta etxera itzultzea erabaki 
genuen. Aterperako bidean iritsi zen hizkuntza krisia: txango osoan euskaraz 

(hitz egin behar) , baina halako batean haserre eta 

eztabaidaka (hasi) erdaraz. 

Irakasleak ozenago (garrasi egin behar) denok 

euskarara itzultzeko, eta mehatxua (egin) denoi: 

erdaraz jarraitzen bagenuen, astelehenean idazlana (egin 

behar) asteburukoak kontatzeko. Hasieran kasu egin 

genion, noski, baina Urbasatik Donostiara gurpila zulatu zenean, berriro hasi 
ginen erdaraz eztabaidatzen, zer egin ez genekiela. Eskerrak irakasle jakintsua 
han zegoela: berak (aldatu behar) gurpila. 

Baina gaur mendekua hartu du: klasean sartu orduko, idazlana (egin 
behar) -la esan digu! 



ERANTZUNAK: 

ASTEBURUA MENDIKO ATERPEAN 

Asteburu batean Euskaltegiko guztiok Urbasako aterpe batera Joan ginen 
mintzamena landu eta ondo pasatzera. Ostiralean denok Katalunia plazan bildu 
behar genuen alokatutako minibusean joateko, baina batzuk berandu iritsi ziren eta 
beste batzuek etxean trepetak ahaztu zituzten Horregatik, etxera itzuli behar izan 
zuten, eta azkenean behar baino beranduago atera behar izan genuen Errepidean 
azkar ilundu zuen eta denbora luzez ezin izan genuen aurkitu bide zuzena. 

Azkenean aterpera iritsi ahal izan ginen, gaueko ordu bietan. Segituan sartu 
ginen lo-zakuetan. Gauean ekaitz ikaragarria bota zuen eta irratian entzun genuen 
bide guztiak moztuta zeudela. Bakarrik geunden aterpean. Ahal bezala lo egin 
behar izan genuen. 

Biharamunean, arazoak ez ziren bukatu: Manuk janaria ekarri behar zuen, 
baina etxean poltsak ahaztu zituen/zitzaizkion. Oraindik bide guztiak itxita zeudenez, 
hainbat talde antolatu behar behar izan genuen/genituen janaria lortzeko: batzuk 
ehizatzera joan ziren, beste batzuk fruitu lehorrak biltzera, ura ekartzera... Ez zen 
batere ideia ona, batzuk mendian galdu zirelako, eta besteok haien bila joan behar 
izan genuen. Kobazulo batean aurkitu genituen, egarri eta gose, hotzak hartuta. 

Behintzat, eguraldiak hobera egin zuen eta etxera itzultzea erabaki genuen. 
Aterperako bidean iritsi zen hizkuntza krisia: txango osoan euskaraz hitz egin behar 
genuen, baina halako batean haserre eta eztabaidaka hasi ginen erdaraz. 

Irakasleak ozenago garrasi egin behar izan zuen denok euskarara itzultzeko, eta 
mehatxua egin zigun denoi: erdaraz jarraitzen bagenuen, astelehenean idazlana 
egin beharko (izango) genuen asteburukoak kontatzeko. Hasieran kasu egin genion, 
noski, baina Urbasatik Donostiara gurpila zulatu zenean, berriro hasi ginen erdaraz 
eztabaidatzen, zer egin ez genekiela. Eskerrak irakasle jakintsua han zegoela: berak 
aldatu behar izan zuen gurpila. 

Baina gaur mendekua hartu du: klasean sartu orduko, idazlana egin behar 
genuela esan digu! 



